CELEX: 32015R1295
Language: sk
Date: 2015-07-27 00:00:00
Title: Vykonávacie nariadenie Komisie (EÚ) 2015/1295 z 27. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka sulfoxaflor a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

29.7.2015   
            
            
               SK
            
            
               Úradný vestník Európskej únie
            
            
               L 199/8
            
         VYKONÁVACIE NARIADENIE KOMISIE (EÚ) 2015/1295
   z 27. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka sulfoxaflor a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
   keďže:
   
               (1)
            
            
               V súlade s článkom 7 ods. 1 nariadenia (ES) č. 1107/2009 bola Belgicku 1. septembra 2011 doručená od spoločnosti Dow AgroSciences žiadosť o schválenie účinnej látky sulfoxaflor. V súlade s článkom 9 ods. 3 uvedeného nariadenia Írsko ako spravodajský členský štát informovalo 30. septembra 2011 Komisiu o prijateľnosti predmetnej žiadosti.
            
         
               (2)
            
            
               Spravodajský členský štát predložil 23. novembra 2012 Komisii návrh hodnotiacej správy, ktorého kópiu zaslal Európskemu úradu pre bezpečnosť potravín (ďalej len „úrad“) s posúdením, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.
            
         
               (3)
            
            
               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol dodatočné informácie. V januári 2014 predložil spravodajský členský štát úradu posúdenie dodatočných informácií vo forme aktualizovaného návrhu hodnotiacej správy.
            
         
               (4)
            
            
               Úrad oznámil 12. mája 2014 žiadateľovi, členským štátom a Komisii svoj záver o tom, či pri účinnej látke sulfoxaflor možno očakávať splnenie kritérií schválenia stanovených v článku 4 nariadenia (ES) č. 1107/2009 (2). Úrad svoje závery sprístupnil aj verejnosti.
            
         
               (5)
            
            
               Komisia predložila 11. decembra 2014 Stálemu výboru pre rastliny, zvieratá, potraviny a krmivá revíznu správu o sulfoxaflore a návrh nariadenia, ktorým sa sulfoxaflor schvaľuje.
            
         
               (6)
            
            
               Žiadateľ dostal možnosť predložiť pripomienky k revíznej správe.
            
         
               (7)
            
            
               Zistilo sa, že pokiaľ ide o jedno alebo viaceré reprezentatívne použitia najmenej jedného prípravku na ochranu rastlín s obsahom danej účinnej látky, a to najmä použitia, ktoré boli preskúmané a sú podrobne opísané v revíznej správe, došlo k splneniu kritérií schválenia stanovených v článku 4 nariadenia (ES) č. 1107/2009. Uvedené kritériá schválenia sa preto považujú za splnené. Preto je vhodné, aby sa sulfoxaflor schválil.
            
         
               (8)
            
            
               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Je vhodné najmä žiadať ďalšie potvrdzujúce informácie.
            
         
               (9)
            
            
               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Schválenie účinnej látky
   Účinná látka sulfoxaflor špecifikovaná v prílohe I sa schvaľuje za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vestník EFSA (EFSA Journal) (2014) 12(5):3692. K dispozícii online: www.efsa.europa.eu.
   
      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA I
      
                  Bežný názov, identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Koniec platnosti schválenia
               
               
                  Osobitné ustanovenia
               
            
                  sulfoxaflor
                  CAS č.: 946578-00-3
                  č. CIPAC: 820
               
               
                  [metyl(oxo){1-[6-(trifluórmetyl)-3-pyridyl]etyl} -λ6-sulfanylidén]kyanamid
               
               
                  ≥ 950 g/kg
               
               
                  18. augusta 2015
               
               
                  18. augusta 2025
               
               
                  Pri vykonávaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa zohľadňujú závery z revíznej správy o sulfoxaflore, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:
                  
                              a)
                           
                           
                              riziku pre včely a iné necielené článkonožce;
                           
                        
                              b)
                           
                           
                              riziku pre včely a čmeliakov vypustených na opeľovanie, ak sa látka používa v skleníkoch.
                           
                        V podmienkach používania musia byť v náležitom prípade uvedené opatrenia na zmiernenie rizika.
                  Žiadateľ musí predložiť potvrdzujúce informácie, pokiaľ ide o:
                  
                              a)
                           
                           
                              riziko pre medonosné včely prostredníctvom rôznych spôsobov expozície, najmä nektárom, peľom, gutačným výlučkom a prachom;
                           
                        
                              b)
                           
                           
                              riziko pre medonosné včely, ktoré pri hľadaní potravy prichádzajú do styku s nektárom alebo peľom v nasledujúcich plodinách a kvitnúcej burine;
                           
                        
                              c)
                           
                           
                              riziko pre iné opeľovače ako medonosné včely;
                           
                        
                              d)
                           
                           
                              riziko pre včelie larvy.
                           
                        Žiadateľ musí predložiť tieto informácie Komisii, členským štátom a úradu najneskôr do 18. augusta 2017.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa vkladá tento táto položka:
      
         
                     Číslo
                  
                  
                     Bežný názov, identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Koniec platnosti schválenia
                  
                  
                     Osobitné ustanovenia
                  
               
                     „88
                  
                  
                     sulfoxaflor
                     CAS č.: 946578-00-3
                     č. CIPAC: 820
                  
                  
                     [metyl (oxo) {1-[6-(trifluórmetyl)-3-pyridyl]etyl} -λ6-sulfanylidén]kyanamid
                  
                  
                     ≥ 950 g/kg
                  
                  
                     18. augusta 2015
                  
                  
                     18. augusta 2025
                  
                  
                     Pri vykonávaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa zohľadňujú závery z revíznej správy o sulfoxaflore, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:
                     
                                 a)
                              
                              
                                 riziku pre včely a iné necielené článkonožce;
                              
                           
                                 b)
                              
                              
                                 riziku pre včely a čmeliakov uvoľnených na opeľovanie, ak sa látka používa v skleníkoch.
                              
                           V podmienkach používania musia byť v náležitom prípade uvedené opatrenia na zmiernenie rizika.
                     Žiadateľ musí predložiť potvrdzujúce informácie, pokiaľ ide o:
                     
                                 a)
                              
                              
                                 riziko pre medonosné včely prostredníctvom rôznych spôsobov expozície, najmä nektárom, peľom, gutačným výlučkom a prachom;
                              
                           
                                 b)
                              
                              
                                 riziko pre medonosné včely, ktoré pri hľadaní potravy prichádzajú do styku s nektárom alebo peľom v nasledujúcich plodinách a kvitnúcej burine;
                              
                           
                                 c)
                              
                              
                                 riziko pre iné opeľovače ako medonosné včely;
                              
                           
                                 d)
                              
                              
                                 riziko pre včelie larvy.
                              
                           Žiadateľ musí predložiť tieto informácie Komisii, členským štátom a úradu najneskôr do18. augusta 2017.“
                  
               
      
         (1)  Ďalšie podrobnosti o identite a špecifikácii účinnej látky sú uvedené v revíznej správe.